Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 664

59. Árucsoport Impregnált, bevont, beborított vagy rétegelt szövetek; műszaki textiláru Általános megjegyzés: A két vagy több textilanyagból álló áruk vámtarifaszámokon belüli osztályozásához lásd az Áruosztályhoz tartozó Általános megjegyzéseket. 59.11 Az árucsoporthoz tartozó Megjegyzés (7) bekezdésében meghatározott textiltermék és textiláru műszaki célra Ide azok a textiltermékek osztályozandók, amelyeket a vtsz.-hoz tartozó HR Magyarázat meghatároz, méteráruban vagy olyan formára vágva, ahogy azt az árucsoport Megjegyzésének (7) a) bekezdése leírja, továbbá az olyan műszaki célú textilcikkek (az 59.08—59.10 alá tartozók kivételével) négyszögletestől eltérő formára vágva, összeállítva vagy más módon konfekcionálva, amelyek a fentiekben említett méteráruból vagy más textilanyagból készültek. A „textil szövet” kifejezés értelmezését lásd az árucsoporthoz tartozó Megjegyzések (1) bekezdésében. 5911 10 00 Szövet, nemez és nemezzel bélelt szövet gumival, bőrrel vagy más anyaggal bevonva, beborítva vagy rétegelve, amelyet kártbevonatnak (kártolószalagnak) használnak, és hasonló szövetek, amelyeket más műszaki célokra használnak, beleértve a szövőorsók (lánchengerek) burkolására szolgáló, gumival impregnált bársony keskenyárut is Az idetartozó termék lehet méteráruban, egyszerűen hosszában felvágva, négyszögletes alakra vágva; ha bármilyen más formában van, az 5911 90 10 vagy az 5911 90 90 alszám alá tartozik. A „hasonló szövet más műszaki célra” kifejezés csak olyan textilszövetet, nemezt vagy nemezzel bélelt szövetet jelent más anyaggal (pl. gumi, bőr) kombinálva, amilyet az alszám szövege meghatároz. Ilyen szövet a nyomókendő gumival kombinálva, amelyet a rotációs hengerek beborítására használnak, és amelynek négyzetméter súlya 1500 g, vagy az alatti (tekintet nélkül a textilanyag és a gumi arányára), vagy 1500 g feletti, ha több mint 50 tömeg% textilanyagot tartalmaz. Az 1500 g feletti négyzetméter tömegű olyan nyomókendők, amelyek legalább 50 tömeg% gumit tartalmaznak a 40.08 vtsz. alá tartoznak. Ezen alszám alá tartoznak az olyan transzmissziós szíjak vagy konvejor szalagok, amelyek egy vagy több rétegesen szőtt, két réteg poliamid szövet közé beágyazott fonásanyag csíkból készülnek, és amelyekben a textilcsíkok csupán megerősítésre szolgálnak. Minden csík kötőanyaggal hőhatás mellett préselt, vastagságuk 3 mm alatti, hosszuk nem meghatározott, vagy adott méretre vágott. A 3 mm-es vagy annál vastagabb, illetve végtelenített vagy rögzítőkkel felszerelt ilyen szalag az 59.10 vtsz. alá osztályozandó. Nem tartoznak ezen vtsz. alá az egyszerű lánc- és vetülékfonalakból álló műanyaggal (59.03 vtsz.) vagy gumival (40.08 vagy 59.06 vtsz.) borított textíliák. 1998/19/II. szám 5911 20 00 Szitaszövet, konfekcionálva is Lásd az 59.11 vtsz. HR Magyarázatának (A) (2) részét. Az ilyen szövetek lehetnek méteráruban vagy a tervezett felhasználás szerint konfekcionálva (például alakra vágva, szalaggal szegélyezve, fém fűzőkarikákkal felszerelve). Ha méteráruban mutatják be az ilyen szöveteket, azokat a következőképpen kell megjelölni: A szövet mindkét szélén — a szegélyét nem érintve — egyenletes távolságra átlóival megjelölt négyszög alakú jeleket kell elhelyezni oly módon, hogy az egymást követő jelek távolsága a négyszögek egymáshoz közeli oldalai között mérve egy méternél kisebb legyen, valamint, hogy a szemben lévő széleken a jelek a másik oldali jelek közötti távolság felénél helyezkedjenek el (mindegyik jel középpontja egyenlő távolságra legyen a szemben fekvő két legközelebbi jel középpontjától). Mindegyik jelet úgy kell elhelyezni, hogy a hosszabbik oldala párhuzamos legyen a szövet láncfonalaival (lásd az alábbi ábrát). A négyszögek oldalvonalai vastagságának 5 mm-nek kell lennie, az átlóké pedig 7 mm. A négyszögek külső méretei a következők legyenek: hosszúság 8 cm, szélesség 5 cm. A jeleket egy, a szövet szinétől elütő színnel kell nyomtatni letörölhetetlen módon. Nem tartoznak ide a szitanyomó keretek, amelyek alapra felszerelt szövetből állnak (5911 90 90 alszám), valamint a kézi sziták és rosták (96.04 vtsz). 5911 90 10 és 5911 90 90 Más Az idetartozó textiltermékeket az 59.11 vtsz. HR Magyarázatának (A) része sorolja fel, az 5911 10 00, 5911 20 00 és az 5911 40 00 alszámok alá tartozó textiltermékek kivételével, valamint az 59.11 vtsz. HR Magyarázatának (B) része az 5911 20 00 alszám alatti konfekcionált szitaszövet és az 5911 31 11— 5911 32 90 alá tartozó árucikkek kivételével. Lásd az 5911 90 alszám HR Alszámos Magyarázatát az egyesített monofil spirálokból készült, textíliákhoz hasonlóan használt termékek és a papírgyártó vagy hasonló gépeken alkalmazott nemez osztályozására vonatkozóan. 1998/19/II. szám

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes